153. löggjafarþing 2022–2023.

Þingskjal 380 — 366. mál.

Fyrirspurn

til mennta- og barnamálaráðherra um Menntamálastofnun og námsgagnagerð.

Frá Berglindi Ósk Guðmundsdóttur.

1.	Hvers vegna hefur verið ákveðið að leggja Menntamálastofnun niður og koma á fót nýrri stofnun? Hvaða markmið búa þar að baki?

2.	Hvernig mun fyrirkomulagi útgáfu námsgagna verða háttað í kjölfar lagabreytinga?

3.	Hvernig mun ráðherra tryggja sem hagkvæmastan rekstur nýrrar stofnunar, sér í lagi þegar kemur að útgáfu námsgagna?

4.	Hvernig sér ráðherra fyrir sér að niðurlagningu Menntamálastofnunar muni fylgja átak til að stuðla að fjölbreyttri nýsköpun í námsgagnagerð fyrir öll skólastig, líkt og stefnt er að samkvæmt stjórnarsáttmála ríkisstjórnarinnar? Liggur fyrir áætlun slíks átaks?

5.	Hyggst ráðherra gera breytingar á þróunarsjóði námsgagna samhliða fyrirhuguðum áformum?